Maryja Kaljesnikava

**Maryja Aljaksandrawna Kaljesnikava** (født 1982) er en belarusisk musiker, dirigent og politisk aktivist. Hun var politisk fange i Belarus, fra 2022 til hun ble løslatt og utvist fra sitt hjemland i 2025.

## Bakgrunn
Kaljesnikava ble født 1982 i Minsk. Hun studerte tverrfløyte i Minsk og fortsatte deretter å studere tidligmusikk og samtidsmusikk, blant annet i Stuttgart. Hun bodde til sammen 12 år i Tyskland, og arbeidet dels der og dels i Belarus. Kaljesnikava opptrådte som medlem av forskjellige ensembler under flere tyske og internasjonale festspill. I fengsel hadde hun ikke tilgang til musikkinstrument eller musikkanlegg.

## Presidentvalgkampen i 2020
Forut for presidentvalget i Belarus den 9. august 2020 ble hun Viktar Babarykas valgkampleder, og deltok under protestene etter presidentvalget. Sammen med Svjatlana Tsikhanowskaja og Vjeranika Tsapkala, var hun leder for opposisjonen. De tre kvinnene ble kjent blant annet for sine ulike måter å vise publikum sitt engasjement på. Tsapkala viste V-tegnet med høyre hånd, Tsikhanowskaja en knyttet hånd, mens Kaljesnikava laget et hjerte-tegn med to hender.

Den sittende president Lukasjenko slo fast at han hadde vunnet valget i 2020 med stort flertall, men det ble bestridt, og vurdert som valgfusk. Lukasjenko betegnet opposisjonen som rotter, slo hardt ned på dem, og mange ble fengslet.
Fil:Rally in support of Tsikhanouskaya in Minsk (30 July 2020) - 50.jpg|Demonstrasjon i Minsk 30. juli 2020. Vjeranika Tsapkaia, Kaljesnikava og Svjatlana Tsikhanowskaja til venstre i bildet.
Fil:First press conference of the Coordination Council of Belarus.jpg|Den første pressekonferansen for maktovertakelse, i den belarusiske opposisjonen, den 18. august 2020.
Fil:AC SO Karlspreisübergabe 14.03.2026 Gruppe Bühne III.jpg|Kaljesnikava viser hjerte-tegnet under prisutdelingen i 2026. Til venstre Michael Ziemons, til høyre Armin Laschet, begge CDU-politikere


## Fengsling og løslatelse
Kaljesnikava ble bortført på gaten i Minsk den 7. september 2020 av sikkerhetsstyrker fra Belarus’ KGB, og bragt til grensen mot Ukraina. Der fikk Kaljesnikava beskjed om at hvis hun ikke forlot landet, så ville hun sitte resten av livet i fengsel. Kaljesnikava svarte at hun ikke hadde planer om å forlate landet, tok passet sitt og rev det i små biter. Dermed kunne Ukraina ikke ta imot henne. 

Den 6. september 2021 ble Kaljesnikava dømt til 11 års fengsel for ulovlig politisk virksomhet.

Etter to år i fengsel og inntil løslatelsen, ble hun holdt isolert fra utenverdenen. I en lang periode ble hun også holdt isolert fra sine medfanger. Hun brukte tiden til lesning av til sammen mer enn 700 lånte bøker fra fengselsbiblioteket. Hun lærte seg også å lese latin, blant annet gjennom bøker av Michel de Montaigne. 

Hun ble løslatt 13. desember 2025 sammen med 122 andre, etter besøk av utsending fra USA hos Belarus’ president Aleksandr Lukasjenko. Løslatelsen ble kunngjort for henne samme dag som den skjedde.

## Karlsprisen
Kaljesnikava ble i 2022, mens hun ennå satt fengslet, tildelt Karlsprisen sammen med Svjatlana Tsikhanowskaja og Vjeranika Tsapkala. Hennes søster mottok den gangen prisen på Kaljesnikavas vegne. Den 14. mars 2026 mottok Kaljesnikava selv prisen, under en særskilt seremoni i Aachen.

## Fotnoter


## Referanser


## Eksterne lenker
*